CELEX: 32016R0842
Language: bg
Date: 2016-05-27 00:00:00
Title: Регламент за изпълнение (ЕС) 2016/842 на Комисията от 27 май 2016 година за изменение на Регламент (ЕО) № 167/2008 по отношение на името на титуляря на разрешителното и търговското наименование на кокцидиостатик (Текст от значение за ЕИП)

28.5.2016   
            
            
               BG
            
            
               Официален вестник на Европейския съюз
            
            
               L 141/47
            
         РЕГЛАМЕНТ ЗА ИЗПЪЛНЕНИЕ (ЕС) 2016/842 НА КОМИСИЯТА
   от 27 май 2016 година
   за изменение на Регламент (ЕО) № 167/2008 по отношение на името на титуляря на разрешителното и търговското наименование на кокцидиостатик
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               В съответствие с член 13, параграф 3 от Регламент (ЕО) № 1831/2003 KRKA d.d. подаде заявление с искане за промяна на името на титуляря на разрешителното, посочено в Регламент (ЕО) № 167/2008 на Комисията (2) за разрешение за употребата на кокцидиостатик (Kokcisan 120G).
            
         
               (2)
            
            
               Заявителят посочва, че считано от 5 февруари 2016 г. е прехвърлил правата за търговия с фуражната добавка Kokcisan 120G на „Хювефарма“ ЕООД. Освен това „Хювефарма“ ЕООД, в качеството си на новия притежател на правата за търговия с фуражната добавка, желае да промени търговското наименование на фуражната добавка. Заявителят представи съответната информация в подкрепа на своето искане.
            
         
               (3)
            
            
               Предложените промени в условията на разрешителното са от чисто административно естество и не налагат нова оценка на съответната добавка. Европейският орган за безопасност на храните бе уведомен за подаденото заявление.
            
         
               (4)
            
            
               За да може фуражната добавка да се предлага на пазара с новото търговско наименование и под името на „Хювефарма“ ЕООД, е необходимо да бъдат променени условията на разрешителното.
            
         
               (5)
            
            
               Поради това Регламент (ЕО) № 167/2008 следва да бъде съответно изменен.
            
         
               (6)
            
            
               Тъй като съображенията за безопасност не налагат непосредственото прилагане на въведените с настоящия регламент изменения на Регламент (ЕО) № 167/2008, е целесъобразно да се предвиди преходен период за изчерпване на съществуващите складови наличности от добавката, премиксите и комбинираните фуражи, които я съдържат.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 167/2008 на Комисията се изменя, както следва:
   
               1)
            
            
               Във втората колона думите „KRKA, d.d. Novo mesto, Словения“ се заменят с „Хювефарма“ ЕООД, България“,
            
         
               2)
            
            
               В третата колона думите „Kokcisan 120G“ се заменят с „Huvesal 120 G“.
            
         Член 2
   Съществуващите складови наличности от добавката, премиксите и комбинираните фуражи, съдържащи добавката, които отговарят на разпоредбите, приложими преди датата на влизане в сила на настоящия регламент, могат да продължат да се предлагат на пазара и да бъдат използвани до тяхното изчерпване.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 май 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 268, 18.10.2003 г., стр. 29.
   
      (2)  Регламент (ЕО) № 167/2008 на Комисията от 22 февруари 2008 г. относно ново разрешение за срок от десет години за употребата на кокцидиостатик като добавка в храни за животни (ОВ L 50, 23.2.2008 г., стр. 14).